
PËR DISA NDRYSHIME NË LIGJIN NR.7678, DATË 3.3.1993 “PËR AKCIZAT NË REPUBLIKËN E SHQIPERISË”, NDRYSHUAR ME LIGJIN NR.8083, DATË 7.3.1996, NDRYSHUAR ME DEKRETIN NR.1511, DATË 29.6.1996

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

D e k r e t o j:

Neni 1

Neni 3 i ligjit nr.7678, datë 3.3.1993 “Për akcizat në Republikën e Shqipërisë”, ndryshuar me ligjin nr.8083, datë 7.3.1996, ndryshuar me dekretin nr.1511, datë 29.6.1996, ndryshohet si vijon:
"Mallrat e veçanta që tatohen me akcizë dhe përqindjet e tyre janë: 
							Përqindja e akcizës
a) Duhan e prodhime duhani 
- cigare							50
- puro 							70
- duhan për konsum 					70
- letër cigare për shitje 					50
b ) Pije alkoolike
- birrë							40
- verë							40
- raki							70
- konjak, uzo, fërnet, ponç, uiski, rum dhe të 
gjitha pijet e tjera alkoolike të importuara		105
- likernat e importuara					85
c) Pije të buta e freskuese
- vendi							5
- importi						30
ç) Ujë mineral dhe i gazuar
- vendi-
- importi						20
d) Kafe							30
dh) Alkool etilik prodhim vendi me fortësi 
95.5 - 96%për prodhim pije alkoolike si uzo,
fërnet, ponç, konjak,1ikerna, etj.			85
e) Alkool etilik prodhim vendi me fortësi 95.5 - 96%
    për prodhim pijesh alkoolike si uzo, fërnet, ponç,
    konjak,1ikerna, etj.					110
f ) Alkool etilik rrushi (distilat vere) me
    fortësi 68 - 70% për prodhim pijesh alkoolike	80
Personave juridikë e fizikë vendas dhe të huaj, që prodhojnë për eksport pije alkoolike, vlera e akcizës së paguar në doganë ose në blerjet nga alkooli i prodhuar në vend u rimbursohet, për atë sasi alkooli të përdorur për prodhimin e pijeve alkoolike që eksportohen.
  						Përqindja akcizës
g) Nënproduktet e naftës                       
- benzinë deri 75 oktan
- vendi 						15
- benzinë 75.1 - 89.9 oktan
- vendi 						47
- benzinë 89.9 oktan
- importi 					60
- benzinë 90 oktan e lart
- importi 					50
- gazoil
- vendi 						20
- importi 					40
- valvolinë 					80
- vajra lubrifikante të të gjitha llojeve dhe grasot 80
- të tjera (solar, mazut, koks nafte, bitum,
gaz i lëngët, toluol, squfur, ksilol, solvent) 	25
Importimi i çdo lloj nënprodukti nafte që nuk përfshihet në shkronjën “g”, përveç vajgurit, do të trajtohet me akcizë 300 për qind.
Përjashtohen nga akcizat gazi i lëngët i importit për përdorim në popullsi, si dhe mazuti e solari të prodhuar në vend që përdoren për prodhim avulli për ngrohjen e popullsisë.
Për letrën e cigares, të importuar nga subjektet e ndryshme ekonomike që duhet për nevojat e prodhimit, të mos zbatohet akcizë në doganë.
Merret në formë akcize edhe diferenca ndërmjet çmimit përfundimtar të shitjes dhe çmimit të caktuar nga organet shtetërore, duke i shtuar këtij të fundit për nënproduktet e naftës përqindjet e caktuara në shkronjën “g” të këtij neni dhe taksën e qarkullimit rrugor për benzinën dhe gazoilin.
Për mallrat e përcaktuara në shkronjën “a”, kur importohen zbatohet një akcizë plus 35 për qind nga ajo e caktuar më lart, përjashtuar cigaret, për të cilat zbatohet një akcizë plus 50 për qind, dhe për ato të shkronjës “b” plus 25 për qind (ku përfshihen birra, vera dhe rakia).

Neni 2

Ligji nr.8083, datë 7.3.1996 “Për disa ndryshime në ligjin nr.7678, datë 3.3.1996 “Për akcizat në Republikën e Shqipërisë”, ndryshuar me ligjin nr.7797, datë 23. 2 .1994, ligjin nr.7821, datë 11. 5 .1994, ligjin nr.7901, datë 15.2 .1995 dhe ligjin nr.8029, datë 14.11.1995 dhe dekreti nr.1511, datë 29.6.1996 “Për disa ndryshime në ligjin nr.7678, datë 3.3.1993 “Për akcizat në Republikën e Shqipërisë”, ndryshuar me ligjin nr.8083, datë 7.3.1996, shfuqizohen.

Neni 3

Ky dekret hyn në fuqi 15 ditë pas botimit në Fletoren Zyrtare.

